**JEGYZŐKÖNYV**

**Készült:** Telki Község Képviselő-testületének **2017. március 29.-én** a Telki Polgármesteri Hivatal tárgyalójában 18.45-kor megtartott **rendes nyilvános üléséről.**

**Jelen vannak:**

Deltai Károly Polgármester, levezető elnök

Móczár Gábor Alpolgármester

Takács Zoltán Alpolgármester

Halász Terézia Képviselő

Földvári-Nagy László Képviselő

Szigeti Antal Képviselő

Fillinger Zsófia Képviselő

dr. Vida Rolland Képviselő

dr. Lack Mónika Jegyző

Vetési Vincéné Pénzügyi csoportvezető

Hoós Péter Műszaki ügyintéző

Vinczéné dr. Joó Györgyi Jegyzőkönyvvezető

Deltai Károly polgármesterköszönti a testület tagjait és a megjelenteket. Megállapítja, hogy a Képviselő-testület határozatképes 7 fő képviselő van jelen, az ülést megnyitja.

Deltai Károly: Javaslom további napirendi pont felvételét: új 4. napirendi pont keretében a Budai Farkasok Egyesület tájékoztatóját javaslom meghallgatni. Rendkívüli napirendi pontként javaslom felvenni: az ÉDV Zrt. 15 éves gördülő fejlesztési Terv módosításáról szóló előterjesztést. Javaslom a meghívóban szereplő 8./ napirendi pont levételét: Telki Völgyrét 1266 hrsz-ú ingatlan telekrendezéséről szóló előterjesztés. A fentieknek megfelelően a zárt ülés napirendi pontja átszámozásra kerül.

**Napirend**

Tájékoztató a két ülés között történt fontosabb eseményekről

**Előadó:** Polgármester

Tájékoztató a lejárt határidejű határozatok végrehajtásáról

**Előadó**: Jegyző

1./Beszámoló a közbiztonság helyzetéről

**Előadó:** Polgármester

2./Budakeszi Rendőrőrs számára gépjármű beszerzéséről

**Előadó:** Polgármester

3./Tájékoztató a településen létesíthető társasházak kérdéséről

**Előadó:** Polgármester, Pintér Ferenc településtervező

4./ Budai Farkasok Egyesület tájékoztatója sportcélú beruházás kérdéséről

5./Az étkeztetésre vonatkozó szolgáltatási szerződés módosítására vonatkozó javaslatról

**Előadó:** Polgármester

6./ Óvoda beiskolázási tervéről

**Előadó:** Polgármester

7./ Az orvosi rendelő bérleti szerződésének módosításáról

**Előadó:** Polgármester

8./ -

9./ Közösségi ház megvalósításának kérdéséről

**Előadó:** Polgármester

10./Nemzeti Szabadidős – Egészség Sportpark Programban való részvételre benyújtott pályázat visszavonásáról

**Előadó:** Polgármester

11./Áfonya utca közterületi részének hasznosításáról

**Előadó:** Polgármester

11./Környezetvédelmi Alap felhasználásáról szóló, Pályázat kiírásáról

**Előadó:** Polgármester

13./ A civil szervezetek támogatásáról szóló helyi rendelet felülvizsgálata

**Előadó:** Polgármester

14./Informatikai fejlesztés a Pipacsvirág Magyar-Angol Kéttanítási Nyelvű Általános Iskolában

**Előadó:** Polgármester

15./ Önkormányzati feladatellátást szolgáló fejlesztések támogatásra

**Előadó:** Polgármester

16./ Rendkívüli napirendi pont: ÉDV Zrt. 15 éves gördülő fejlesztési Terv módosítása

**Előadó:** Polgármester

17./ Telki Község képviselő-testülete 2017.évi közbeszerzési tervéről

**Előadó:** Polgármester

Egyebek

**Zárt ülés**

18./ Döntés kitüntető címek adományozásáról

**Előadó:** Polgármester

**Napirend megtárgyalása**

A képviselő-testület egyhangú 7 igen szavazattal – 7 képviselő volt jelen a szavazásnál - a napirendet határozathozatal nélkül elfogadta.

**Tájékoztató a két ülés között történt fontosabb eseményekről**

Deltai Károly:

* Csatornaberuházással kapcsolatban a tervezés megindult a projektgazda támogatónál, jelenleg nekünk teendőnk nincsen,
* Országgyűlési képviselő polgármesterek találkozóján elhangzott a térség közlekedési kérdése, az M0 nyugati szakasz megépítésének kérdése újra megnyílt,
* MLSZ-szel volt egy egyeztetés a sportcsarnok TAO támogatásának kérdéséről, jól haladnak a tárgyalások

A képviselő-testület egyhangú 7 igen szavazattal – 7 képviselő volt jelen a szavazásnál – a tájékoztatót határozathozatal nélkül elfogadta.

**Tájékoztató a lejárt határidejű határozatok végrehajtásáról**

*Az előterjesztés a jegyzőkönyv melléklete.*

Halász Terézia: Jelezném, hogy az Egészségház Tervpályázatról szóló 8/2017. (I.25.) Önkormányzati határozat helytelenül lett megjelölve megvalósultként, a valóságban folyamatban van.

dr. Lack Mónika: Köszönöm az észrevételt, javítjuk.

A képviselő-testület egyhangú 7 igen szavazattal – 7 képviselő volt jelen a szavazásnál – a tájékoztatót határozathozatal nélkül elfogadta.

**1./ Beszámoló a közbiztonság helyzetéről**

*Az előterjesztés a jegyzőkönyv melléklete.*

Pintér Lajos, mb. őrsparancsnok, alezredes: Sikeres évet zártunk, 4000 főre jutott 20 bűncselekmény 2016-ban.

Földvári-Nagy László: Továbbra is kérjük, hogy legyen több rendőri jelenlét, hogy a jó eredmények megmaradjanak.

A képviselő-testület egyhangú 7 igen szavazattal – 7 képviselő volt jelen a szavazásnál – a tájékoztatót határozathozatal nélkül elfogadta.

**2./ Budakeszi Rendőrőrs számára gépjármű beszerzéséről**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület 7 igen szavazattal egyhangúan– 7 képviselő volt jelen a szavazásnál – az alábbi határozatot hozta:

**Telki Község Képviselő-testülete**

**31/2017. (III. 29.) Önkormányzati határozat**

**Budakeszi Rendőrőrs számára gépjármű beszerzéséről**

Telki Község Önkormányzat Képviselő-testülete támogatja a Budakeszi Rendőrőrs részére egy 4x4 meghajtású DACIA DUSTER gépjármű beszerzését.

Hozzájárul, hogy a gépjármű beszerzése a Budakörnyéki Önkormányzati Társulás pénzmaradványa egy részének felosztása esetén a településnek járó összeg terhére történjen.

Határidő: azonnal

Felelős: polgármester

**3./ Tájékoztató a településen létesíthető társasházak kérdéséről**

*Az előterjesztés a jegyzőkönyv melléklete.*

Pintér Ferenc Kasib Kft. képviselője tájékoztatja a képviselő-testületet a társasházak létesítésének lehetőségéről Telki községben. Véleménye szerint 400 körüli üres telek van Telkiben, mely beépülhet, a tervezett 2x22 lakásos beruházás már kisvárosias volumenre emelné Telki lakosainak számát, egy olyan területen (Völgyrét) mely laza beépítettségű zöld területnek lett tervezve. Ha valóban megépülne a kérelmezett lakásszám erre a területre, akkor elkerülhetetlen a csomópont fejlesztés, ami a meredek terület miatt nehezen valósítható meg körforgalomnak.

A képviselő-testület egyhangú 7 igen szavazattal – 7 képviselő volt jelen a szavazásnál – a tájékoztatót határozathozatal nélkül elfogadta.

**4./ Budai Farkasok Egyesület tájékoztatója sportcélú beruházás kérdéséről**

Lendvay Endre, Budai Farkasok Egyesület: Azzal a javaslattal fordulunk Önökhöz hogy egy megfelelő területért cserébe kézilabdacsarnokot építettünk és Telki kézilabdaéletét és sportéletét fellendítjük, szívvel lélekkel dolgozunk a fiatalokért.

Takács Zoltán:Végig gondoljuk a javaslatukat és megvizsgáljuk, hogy milyen konstrukcióban tudjuk mi ezt tárgyalni és mi teszünk ajánlatot.

*Halász Terézia képviselő elhagyja a helyiséget.*

**5./ Az étkeztetésre vonatkozó szolgáltatási szerződés módosítására vonatkozó javaslatról**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A Képviselő-testület 6 igen szavazattal egyhangúan– 6 képviselő volt jelen a szavazásnál mivel Halász Terézia elhagyta a termet – az alábbi határozatot hozta:

**Telki Község Képviselő-testülete**

**32/2017. (III. 29.) Önkormányzati határozat**

**Az étkeztetésre vonatkozó szolgáltatási szerződés módosítására vonatkozó javaslatról**

Telki Község Önkormányzat Képviselő-testülete a közoktatási intézmények közétkeztetési feladatainak ellátására a SODEXO Magyarország Kft.-vel megkötött vállalkozási szerződést 2017. április 1-i hatállyal módosítja.

A közétkeztetés költségei 2017. év április 1-től a következők szerint alakulnak.

Telki Község Önkormányzat, Óvoda, Iskola gyermekétkeztetés

|  |  |
| --- | --- |
| **Étkezési típus** | **Vételár (Nyersanyagnorma + rezsi) Ft/adag +Áfa** |
| **Óvoda** |  |
| Tízórai | 87,0 |
| Ebéd | 271,65 |
| Uzsonna | 83,50 |
| Összesen |  |
| **Iskola** |  |
| Tízórai | 90,50 |
| Ebéd | 331,50 |
| Uzsonna | 89,50 |
| Összesen |  |
| **Felnőtt Ebéd** | **320,00** |

A gyerekek/tanulók étkeztetésének térítési díjai változatlanok maradnának. A gyerekek/tanulók térítési díjként a nyersanyagnorma összegét fizetik.

A Képviselő-testület felhatalmazza a polgármestert, hogy a szolgáltatóval a hatályos szerződés módosításra vonatkozó szerződést megkösse.

Felelős: Polgármester

Határidő: 2017. március 31.

*Halász Terézia képviselő visszajön a helyiségbe.*

**6./ Óvoda beiskolázási tervéről**

*Az előterjesztés a jegyzőkönyv melléklete.*

A képviselő-testület 6 igen szavazattal egyhangúan– 6 képviselő volt jelen a szavazásnál mivel Halász Terézia elhagyta a termet – az alábbi határozatot hozta:

**Telki Község Képviselő-testülete**

**33/2017. (III. 29.) Önkormányzati határozat**

**Telki Óvoda beiskolázási tervének elfogadásáról**

A képviselő-testület úgy határoz, hogy a Telki Óvoda 2017.évre vonatkozó beiskolázási tervét a fenntartó elfogadó határozata alapján tudomásul veszi.

Határidő: azonnal

Felelős: Polgármester

**7./ Az orvosi rendelő bérleti szerződésének módosításáról**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra, azzal, hogy az átszámítás árfolyamát a 2017. április 28-i dátummal számolja.

A képviselő-testület 7 igen szavazattal egyhangúan– 7 képviselő volt jelen a szavazásnál – az alábbi határozatot hozta:

**Telki Község Képviselő-testülete**

**34 /2017. (III. 29.) Önkormányzati határozat**

**Az orvosi rendelő bérleti szerződésének módosításáról**

Telki Község Önkormányzat Képviselő-testülete úgy határoz, hogy a Telki Kórház fasor 24. szám alatti ingatlanban található orvosi rendelő bérleti szerződését 2017. május 1-i dátummal módosítják. A módosított szerződés szerinti bérleti díjat a 2017. április 28.-ai árfolyammal számítjuk.

A módosított szerződés a határozat melléklete.

Felhatalmazza a polgármestert, hogy a módosított szerződés aláírására.

Felelős: Polgármester

Határidő: 2017. április 30.

**8./ -**

**9./** **Közösségi ház megvalósításának kérdéséről**

*Az előterjesztés a jegyzőkönyv melléklete.*

Szigeti Antal: Jól értem ajánlatot kérünk a tervezőtől?

Deltai Károly: Az ajánlatot visszahozzuk döntésre

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület 7 igen szavazattal egyhangúan– 7 képviselő volt jelen a szavazásnál – az alábbi határozatot hozta:

**Telki Község Képviselő-testülete**

**35/2017. (III. 29.) Önkormányzati határozat**

**A Közösségi ház megvalósításának lehetőségéről**

Telki község önkormányzat képviselő-testülete úgy határoz, hogy az új közösségi megvalósításának előkészítéséhez az alábbi ütemtervet fogadja el.

1. Építészeti tervekre vonatkozóan ajánlatkérés Határidő:2017.04.15. Felelős: Polgármester

2. Döntés az építészeti tervező kiválasztásáról Határidő: 2017.04.30. Felelős: képviselő-testület

3. Engedélyes terv elkészítése Határidő: 2017.07.30. Felelős: Polgármester

4. Tervek engedélyeztetése Határidő: 2017.11.30. Felelős: Polgármester

Felkéri a polgármestert az építészeti engedélyezési tervekre elkészítésére vonatkozó ajánlatok bekérésre.

Határidő: azonnal

Felelős: Polgármester

**10./ Nemzeti Szabadidős – Egészség Sportpark Programban való részvételre benyújtott pályázat visszavonásáról**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület 7 igen szavazattal egyhangúan– 7 képviselő volt jelen a szavazásnál – az alábbi határozatot hozta:

**Telki Község Képviselő-testülete**

**36/2017. (III. 29.) Önkormányzati határozat**

**Nemzeti Szabadidős – Egészség Sportpark Programban való részvételre benyújtott pályázat visszavonásáról**

Telki Község Önkormányzat Képviselő-testülete úgy határoz, hogy a Nemzeti Szabadidős – Egészség Sportpark Programban benyújtott………… számú pályázatát visszavonja.

Felelős: polgármester

Határidő: azonnal

**11./ Áfonya utca közterületi részének hasznosításáról**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület 6 igen szavazattal 1 tartózkodás mellett - 7 képviselő volt jelen a szavazásnál – az alábbi határozatot hozta:

**Telki Község Képviselő-testülete**

**37/2017. (III. 29.) Önkormányzati határozat**

**A Telki Áfonya utca közterületi részének hasznosításáról**

Telki Község Önkormányzat Képviselő-testülete úgy határoz, hogy megvizsgálja meg a jelenlegi útnak minősülő terület, zöld területé történő átminősítés lehetőségét.

Jelen állapotba ne fogadjuk be ezt az indítványt, csak ha az összeg ingatlantulajdonos közösen tesz javaslatot erre.

Határidő: 60 nap

Felelős: polgármester

**12./ Környezetvédelmi Alap felhasználásáról szóló pályázat kiírásáról**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület 7 igen szavazattal egyhangúan– 7 képviselő volt jelen a szavazásnál – az alábbi határozatot hozta:

**Telki Község Képviselő-testülete**

**38/2017. (III. 29.) Önkormányzati határozat**

**Környezetvédelmi Alap felhasználásáról szóló pályázat kiírásáról**

Telki Község Önkormányzat Képviselő-testülete a Környezetvédelmi Alap 2017.évi felhasználásáról pályázatot ír ki. A Pályázati felhívást a rendelet szerinti formában és módon hirdeti meg.

Határidő: 2017. március 30.

Felelős: polgármester

**13./ A civil szervezetek támogatásáról szóló helyi rendelet felülvizsgálata**

*Az előterjesztés a jegyzőkönyv melléklete.*

**Telki Község Önkormányzat Képviselő-testülete (7 igen szavazattal, egyhangúlag – 7 képviselő volt jelen a szavazáskor) megalkotta a civil szervezetek támogatásáról szóló 9/2017. (IV.04.) Önkormányzati rendeletét.**

**A rendelet a jegyzőkönyv melléklete.**

**14./ Informatikai fejlesztés a Pipacsvirág Magyar-Angol Kéttanítási Nyelvű Általános Iskolában**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott 3 határozati javaslatot teszi fel szavazásra.

Szigeti Antal:Kérem, hogy az önkormányzat vizsgálja folyamatosan, hogy az eszközök telki gyerekek érdekét szolgálják, legyen elszámolási kötelezettséggel átadva és Telkiben hasznosuljon.

A képviselő-testület 6 igen szavazattal, 1 tartózkodás mellett– 7 képviselő volt jelen a szavazásnál – az alábbi határozatot hozta:

**Telki Község Képviselő-testülete**

**39 /2017. (III. 29.) Önkormányzati határozat**

**Informatikai fejlesztés a Pipacsvirág Magyar-Angol Kéttanítási Nyelvű Általános Iskolában**

Telki Község Önkormányzat Képviselő-testülete úgy határoz, hogy a Pipacsvirág Magyar-Angol Kéttanítási Nyelvű Általános Iskola informatikai fejlesztésére ad-hoc bizottság által támogatott és 2016. évben fel nem használt 1.200.000.- Ft-os támogatást a 2017.évi költségvetésben biztosítja.

Határidő: 30 nap

Felelős: polgármester

A képviselő-testület 6 igen szavazattal, 1 tartózkodás mellett– 7 képviselő volt jelen a szavazásnál – az alábbi határozatot hozta:

**Telki Község Képviselő-testülete**

**40/2017. (III. 29.) Önkormányzati határozat**

**Informatikai fejlesztés a Pipacsvirág Magyar-Angol Kéttanítási Nyelvű Általános Iskolában**

Telki Község Önkormányzat Képviselő-testülete úgy határoz, hogy a Pipacsvirág Magyar-Angol Kéttanítási Nyelvű Általános Iskola informatikai fejlesztésére 2017.évre 1.500.000.- Ft -ot biztosít a 2017.évi költségvetésében a tartalékalap terhére.

Határidő: 30 nap

Felelős: Polgármester

A képviselő-testület 6 igen szavazattal, egy tartózkodás mellett– 7 képviselő volt jelen a szavazásnál – az alábbi határozatot hozta:

**Telki Község Képviselő-testülete**

**41/2017. (III. 29.) Önkormányzati határozat**

**Informatikai fejlesztés a Pipacsvirág Magyar-Angol Kéttanítási Nyelvű Általános Iskolában**

Telki Község Önkormányzat Képviselő-testülete úgy határoz, hogy a Pipacsvirág Magyar-Angol Kéttanítási Nyelvű Általános Iskola informatikai fejlesztésére 2.700.000.- pénzeszközt átad az Telki Óvoda Iskola Telkiben Alapítvány részére, így az Önkormányzatnak ingyenes eszközátadásából további ÁFA fizetési köztelezettsége nem keletkezik.

Határidő: 30 nap

Felelős: Polgármester

**15./ Önkormányzati feladatellátást szolgáló fejlesztések támogatásra**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület 7 igen szavazattal egyhangúan – 7 képviselő volt jelen a szavazásnál – az alábbi határozatot hozta:

**Telki Község Képviselő-testülete**

**42/2017. (III. 29.) Önkormányzati határozat**

**Telki Óvoda energetikai fejlesztése KEHOP pályázaton**

Telki Község Önkormányzat Képviselő-testülete úgy határoz, hogy a Telki Óvoda energetikai fejlesztése érdekében KEHOP pályázaton indul, melyhez szükséges előkészületek (feltételes közbeszerzési eljárás lefolytatása, energetikai terv elkészíttetése) megtételre kéri a Hivatalt.

Határidő: 2017.04.07.

Felelős: polgármester

A képviselő-testület 7 igen szavazattal egyhangúan– 7 képviselő volt jelen a szavazásnál – az alábbi határozatot hozta:

**Telki Község Képviselő-testülete**

**43 /2017. (III. 29.) Önkormányzati határozat**

**Önkormányzati feladatellátást szolgáló fejlesztések támogatásra vonatkozó Pályázat benyújtása**

Telki Község Önkormányzat Képviselő-testülete úgy határoz, hogy a Telki Óvoda energetikai fejlesztése érdekében megvizsgálja BM pályázat benyújtásának lehetőségét.

Határidő: 2017.04.07.

Felelős: Polgármester

**16./ Rendkívüli napirendi pont: ÉDV Zrt. 15 éves gördülő fejlesztési Terv módosítása**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület 6 igen szavazattal 1 tartózkodással – 7 képviselő volt jelen a szavazásnál – az alábbi határozatot hozta:

**Telki Község Képviselő-testülete**

**44/2017. (III. 29.) Önkormányzati határozat**

**Telki viziközművek 15 éves gördülő fejlesztési Terv módosításáról**

Telki község Képviselő-testülete, úgy határoz, hogy jelen előterjesztés 1. sz. mellékletében szereplő Gördülő fejlesztési terv felújítási és pótlási, és beruházási terve módosításait, valamint a 2. sz. mellékletben szereplő Telki víz-és szennyvízközmű évi felújítási és rekonstrukciós terv módosítását elfogadja azzal, hogy a beruházásokra kötelezettségvállalás csak a tárgyévi költségvetés elfogadásától függően a rendelkezésre álló keretek mértékéig történik.

A testület felhatalmazza a polgármestert a Gördülő Fejlesztési Terv Magyar Energetikai és Közmű Szabályozási Hivatalhoz történő benyújtására.

Felelős:  Polgármester

Határidő:   azonnal

**17**./ **Telki Község Képviselő-testülete 2017. évi Közbeszerzési Tervéről**

*Az előterjesztés a jegyzőkönyv melléklete.*

A képviselő-testület 7 igen szavazattal egyhangúan– 7 képviselő volt jelen a szavazásnál – az alábbi határozatot hozta:

**Telki Község Képviselő-testülete**

**45/2017. (III. 29.) Önkormányzati határozat**

**Telki Község Képviselő-testülete 2017. évi Közbeszerzési Tervéről**

Telki Község Képviselő-testülete a 2017. évi közbeszerzési tervét úgy fogadja el, hogy az 2017.évre vonatkozóan az alábbi közbeszerzési eljárást tartalmazza:

|  |  |  |
| --- | --- | --- |
| Tervezett beszerzés, szolgáltatás igénybevétel | Becsült érték  (eFt.) | Közbeszerzés megkezdésének tervezett időpontja |
| Telki Óvoda energetikai fejlesztés | 50 | 2017. május |

Felelős:  polgármester

Határidő:   2017 december 31.

***Egyebek:***

Szigeti Antal: Kértem a polgármester úrat az erdőben lévő két ponton található vízátfolyás megszüntetésére.

Deltai Károly: Egyeztettem a két szomszédos polgármesterrel ők támogatják a kérdést csak meg kell írni a levelet és aláírják. Ugyanígy egyeztettem a Pilisi Parkerdőgazdaságban Keszléri József úrral az ügyben. Előkészítjük a levelet és elküldjük az érintett Magyar Közút Kht-nak, közben egy másik levelet is küldünk a Pilisi Parkerdőnek is.

**Zárt ülésen hozott határozatok**

**18./ Döntés kitüntető címek adományozásáról**

*Az előterjesztés a jegyzőkönyv melléklete.*

A Képviselő testület 7 igen szavazattal egyhangúan az alábbi határozatot hozta:

**Telki Község Képviselő-testülete**

**46/2017.(III.29.) Önkormányzati határozat**

**Szavazatszámláló Bizottság megválasztása**

Telki község Képviselő-testülete úgy határoz, hogy a kitüntető címek adományozásával kapcsolatos titkos szavazás lebonyolítására Szavazatszámláló Bizottságot hoz létre, melynek tagjai:

Szigeti Antal elnök, Halász Terézia, és Földvári-Nagy László képviselők, mint tagok.

Felelős: Polgármester

Határidő: azonnal

A Képviselő testület 6 igen szavazattal 1 ellenszavazattal -7 képviselő volt jelen a szavazásnál,- az alábbi határozatot hozta:

**Telki Község Képviselő-testülete**

**47/2017. (III.29.) Önkormányzati határozat**

**Telki Díszpolgári Cím adományozásáról**

Telki község Képviselő-testülete Danóczy Balázs részére Telki Díszpolgári címet adományoz.

Felelős: Polgármester

Határidő: 2017. 05.31.

A Képviselő-testület 6 igen szavazattal, 1 tartózkodással az alábbi határozatot hozta:

**Telki Község Képviselő-testülete**

**48/2017. (III.29.) Önkormányzati határozat**

**Telkiért Érdemérem adományozásáról**

Telki Község Képviselő-testülete Maronicsné Dávid Anna részére Telkiért Érdemérmen címet adományoz.

Felelős: Polgármester

Határidő: 2017. 05.31.

*A Polgármester az előterjesztés szerinti határozati javaslatot teszi fel szavazásra.*

A Képviselő testület 4 igen szavazattal, 3 tartózkodással az alábbi határozatot hozta:

**Telki Község Képviselő-testülete**

**49/2016. (III.29.) Önkormányzati határozat**

**Telkiért Érdemérem adományozásáról**

Telki község Képviselő-testülete Samreth Nimol Kanid részére Telkiért Érdemérem címet adományoz.

Felelős: Polgármester

Határidő: 2017. 05.31.

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

jegyző polgármester